Գնեսինների անվան ռուսական երաժշտական ակադեմիա

**Գնեսինների անվան ռուսական երաժշտական ակադեմիա** (), ֆեդերալ պետական երաժշտա-մանկավարժական բարձրագույն կրթական հաստատություն Մոսկվայում, գտնվում է Պովարսկայա փողոցի 30-36 հասցեում։ Մոսկվայի կոնսերվատորիայի հետ միասին ակադեմիան համարվում է երաժշտարվեստի բնագավառում Ռուսաստանի ուսումնա-մեթոդական միավորման երկու հենակետային բարձրագույն ուսումնական հաստատություններից մեկը։ Երկրի և աշխարհի առաջատար երաժշտական բուհերից մեկն է։ Ակադեմիան համարվում է միակ բուհը Ռուսաստանում, որտեղ ներկայացված են և ուսումնասիրվում են բոլոր մասնագիտությունների և տարբեր երաժշտական մասնագիտացման ուղղությունները։

## Պատմություն
thumb|305px|right|Գնեսին քույրերը` ձախից աջ` Օլգա, Ելենա, Եվգենիա, Մարիա, Ելիզավետա
1895 թվականի փետրվարի 15-ից սկիզբ է առնում Գնեսինների անվան երաժշտական ուսումնական հաստատությունների պատմությունը։ Տարեթիվը կապվում է երեք Գնեսին քույրերի` Եվգենիայի, Մարիայի և Ելենայի կողմից բացված երաժշտական դպրոց առաջին աշակերտուհու հաճախելու հետ։ Այդ ժամանակվանից սկսած, այդ օրը Գնեսինների կողմից նշվում է որպես ավանդական տոն։ Ժամանակակից շինության կառուցումը սկսվել է 1937 թվականին Ա. Վ. Տիշինի և Ե. Ս. Գոգոլևի նախագծով, որն ընդհատվել է պատերազմի տարիներին և վերսկսվել 1943 թվականին։ Ակադեմիայի հիմնական մասը կառուցվել է 1946 թվականին՝ դառնալով Մոսկվայում հատուկ բուհի համար կառուցված առաջին շենքը։

1944 թվականի մարտին դեռ նոր շենք չտեղափոխված, կառավարության կողմից որոշում է ընդունվում մայրաքաղաքում երկրորդ բարձրագույն երաժշտական ուսումնական հաստատության` Գնեսինների անվան Պետական երաժշտա-մանկավարժական ինստիտուտի կազմավորման մասին։ 1946 թվականին բացվում է նոր շենքը, որի առաջին հարկում տեղավորվում է տասնամյա դպրոցը, երկրորդում` ուսումնարանը, իսկ երրորդ և չորրորդ հարկերում` ինստիտուտը։ Գնեսինյան յոթնամյա դպրոցը մնում է հին շենքում։ Հետագայում ինստիտուտը զբաղեցնում է ամբողջ շենքը, իսկ Գնեսինների անվան ուսումնական հաստատությունը ստանում է առանձին շենք։

1950 թվականին Ակադեմիայի ուսումնական մասնաշենքը ընդլայնվում է, իսկ 1958 թվականին նրան կից կառուցվում է համերգային դահլիճը։ 1963 թվականին կինովարձույթում հայտնվում է «Համեցեք վաղը» ֆիլմը (ռեժիսոր` Եվգենիա Տաշկովա, երաժշտությունը` Անդրեյ Էշպայ), որի սյուժեում ֆիլմի հերոսուհի Ֆրոսյա Բուրլակովան (Եկատերինա Սավինովա) ընդունվում է Գնեսինների անվան ինստիտուտ։

2011 թվականին ՌԴ Մշակույթի նախարար Ալեքսանդրա Ավդեևայի հրամանով Գնեսինների անվան պետական և երաժշտական քոլեջը վերակազմավորվեց և ընդգրկվեց Ակադեմիայի կազմի մեջ որպես առանձին կառուցվածքային ստորաբաժանում` «Գնեսինների անվան քոլեջ»։ 2011 թվականի դեկտեմբերի 5-ին Ակադեմիան հավատարմագրվում է որպես Ռուսկրթ հսկողության փորձագիտական կազմակերպություն` դառնալով առաջին գեղարվեստի բուհը, որը կրթության բնագավառում օժտված է փորձագիտական իրավասություններով։ Կրթության բնագավառում հսկողության Դաշնային ծառայության կողմից տրված վկայականում նշված է, որ Ակադեմիան կարող է ընդգրկվել որպես կրթության որակի նկատմամբ պետական փորձագիտական հսկողություն իրականացնող կազմակերպություն։ 2016 թվականից Ակադեմիան դասվում է Ռուսաստանի Դաշնության ժողովուրդների հատուկ արժեքավոր մշակութային ժառանգության օբյեկտների շարքին (ՌԴ նախագահ Վ. Վ. Պուտինի 2016 թվականի ապրիլի 11-ի №175 հրամանագրով)։

2016 թվականի հոկտեմբերին Գնեսինների անվան Ակադեմիայի ուսանողների խումբը մասնակցել է «Educational Bridge Project» միջազգային մշակութային նախագծին (Բոստոն, ԱՄՆ), այցելելով Բերկլիում, Բոստոնի համալսարանում և Հարվարդում կազմակերպվող պարապմունքներին։

## Ճարտարապետություն
Շինության ձախ մասի շքամուտքը երիզված է երկու զույգ կիսասյուներով և յուրահատուկ հորինվածքի խոյակներով։ Շինության աջ մասը ձևավորված է համանման սյուներով, որոնց միջև տեղադրված են ռուս կոմպոզիտորների հարթաքանդակային դիմանկարները։ Սյուների վրա տեղադրված է վերնահարկը։ Շինությունը ձևավորված է ավանդական օքրա սպիտակ երանգով և համարվում է ստալինյան կլասիցիզմի տիպիկ դրսևորում։

## Սրահներ
### Համերգասրահ
Համերգասրահը գտնվում է Մալիյ Ռժևսկի նրբանցքի №1 հասցեում։ Համերգասրահը ունի 432 նստատեղ։ Համերգասրահում առկա են 2 համերգային դաշնամուրներ, 6 դերասանական սենյակներ, ժամանակակից ձայնատեխնիկական և լուսավորության սարքավորումներ։ 2004 թվականին համերգասրահի մուտքի մոտ տեղադրվեց Ելենա Ֆաբիանովնա Գնեսինի հուշարձանը։ Ճարտարապետն է Ա. Բուրգանովը:.

### Փոքր համերգասրահ
Ակադեմիայի փոքր համերգասրահը գտնվում է հիմնական ուսումնական մասնաշենքի 4-րդ հարկում։ Համերգասրահը ունի 100 նստատեղ և 2 դաշնամուր։

### «Շուվալովների տան երաժշտական հյուրասենյակ»
* ՌԴ ճարտարապետական հուշարձան/7710599000

250px|thumb|right|Շուվալովների տան երաժշտական հյուրասենյակը
Վ. Ն. Օխոտնիկով- Շուվալովների երկհարկանի տունը (Պովարսկայա փողոց 30/36) 1950-ական թվականներին ընդգրկվեց Գնեսինների անվան ինստիտուտի շինությունների համալիրի մեջ։ 20-րդ դարի վերջին իրականացված վերականգնման արդյունքում նկատելիորեն առանձնացավ շինության կենտրոնական մասը, իսկ № 30 և № 32 շենքերի միջև կառուցվեց անցում։ Շենքի ներսակողմում մասնակիորեն պահպանվել են 19-րդ դարի վերջի դեկորատիվ ձևավորումները` ծեփածո նախշազարդերը, որմնանկարները, լայն մարմարյա աստիճանները։

1989 թվականին վերանորոգված «Շուվալովների տան» -ը բացվում են դասասենյակներ և Գնեսինների անվան Ինստիտուտի կամերային համերգային դահլիճը, «Շուվալովների տան Երաժշտական հյուրասենյակը» 120 տեղով։ Դահլիճում կա 2 դաշնամուր և 2 արտիստական սենյակ։ Շինությունը համարվում է դաշնային նշանակության մշակութային ժառանգության օբյեկտ։
2011 թվականի մարտի 27-ին «Երգեհոնը XXI դարում» 6-րդ Միջազգային համաժողովի շրջանակներում Շուվալովների տան Երաժշտական հյուրասենյակում տեղի ունեցավ սլովենական ֆիրմայի երգեհոնի ցուցադրությունը (սլովեներեն` Škrabl), որն Ակադեմիայում մնաց մինչև 2013 թվականը։ 2011-2012 թվականներին շինությունը կապիտալ վերանորոգվեց։

### Երգեհոնային դահլիճ
250px|thumb|right|Անգլիական երգեհոն «Հենրի Ջոնս»
Ակադեմիայի գլխավոր ուսումնական մասնաշենքի 4-րդ հարկում «Հենրի Ջոնս» (անգլերեն` Henry Jones) անգլիական հոգևոր ռոմանտիկ երգեհոնի ցուցադրությունը իրականացվեց 1996 թվականի նոյեմբերի 25-ին։ Նախկինում երգեհոնը գտնվում էր Լոնդոնի եկեղեցիներից մեկում, որի ռեստավրացիան իրականացրել է երգեհոնաշինության բնագավառի մասնագետ Վլադիսլավ Յանովիչ Իոդիսը, որը ներկայումս զբաղվում է դրա սպասարկմամբ և կարգաբերմամբ, ինչպես նաև կազմակերպում է «Երգեհոնի կառուցվածքի և շահագործման» դասընթացներ։

Henry_Jones_Organ_in_Moscow_2.jpg|«Հենրի Ջոնս» մանուալ երգեհոն
Henry_Jones_Organ_in_Moscow_3.jpg
Pavel_Chilin_Organ.jpg


## Ել. Ֆ. Գնեսինի հիշատակի տուն-թանգարան
Ակադեմիայի շինարարության ժամանակ նախապես պլանավորվել է կառուցել բնակարան, որտեղ ապրում էին Ելենա և Օլգա Գնեսին քույրերը։ Ելենա Ֆաբիանովնա Գնեսինի մահից հետո, որտեղ անցել էին նրա կյանքի վերջին 18 տարիները, 1969 թվականին կազմակերպվեց հիշատակի տուն-թանգարան, միակը Մոսկվայում, որ գտնվում էր բուհի ներսում։ Թանգարանում ամբողջությամբ պահպանվել է Գնեսինների բնակարանի միջավայրը, արխիվը և գրադարանը։ Ելենա Ֆաբիանովնա Գնեսինի բնակարանը համարվում է մշակութային ժառանգության դրսևորման օբյեկտ։ Ամեն տարի սեպտեմբերին թանգարանում անցկացվում է ակադեմիայի առաջին կուրսեցիների «ուսանողությանը նվիրված» միջոցառում։

## Ֆակուլտետներ
* Դաշնամուրային
* Երգչախմբային
* Ժողգործիքների, բացվել է 1948 թվականին, հիմնադիրը` Ալեքսանդր Սերգեևիչ Իլյուխին։
* Ֆոլկլորային արվեստի, բացվել է 2012 թվականին
* Պատմա-տեսական-կոմպոզիտորական
* Վոկալ
* Դիրիժորական
* Պրոդյուսերական, բացվել է 2005 թվականին
* Էստրադայի երաժշտարվեստի

## Ստեղծագործական կոլեկտիվներ

* Սիմֆոնիկ նվագախումբ (90 մարդ)
* Ռուսական ժողովրդական նվագախումբ «Ռուսաստանի ոգի» (60 մարդ)
* Հոգևոր նվագախումբ (50 մարդ)
* Ակադեմիական երգչախումբ (50 մարդ)
* Ժողովրդական երգչախումբ (50 մարդ)
* Կամերային ակադեմիական երգչախումբ (30 մարդ)
* Գնեսինների անվ. Օպերայի թատրոն-ստուդիա

* Կամերային նվագախումբ (18 մարդ)
* Ռուսական համերգային երգչախումբ (18 մարդ)
* Բայանի և ակորդեոնի նվագախումբ «Ad Libitum» (16 մարդ)
* Ֆանֆարիստների անսամբլ (12 մարդ)
* Ժողովրդական երգի անսամբլ «Զոլոտնիցա» (9 մարդ)
* Ա. Կորոլի Ակադեմիկ-բենդ

### Ռեկտորներ
200px|thumb|right|Գ. Վ. Մայարովսկայա, Ակադեմիայի ռեկտորի պաշտոնակատար, պրոֆեսոր մանկավարժական գիտությունների թեկնածու, ՌԴ մշակույթի վաստակավոր գործիչ
* 1944-1953 թթ. - Գնեսինա Ելենա Ֆաբիանովնա
* 1953-1970 թթ. - Մուրոմցև Յուրի Վլադիմիրովիչ (դիրիժոր)
* 1971-1978 թթ. - Մինին Վլադիմիր Նիկոլաևիչ (երգչախմբի ղեկավար)
* 1979-1981 թթ. - Կոլոբկով Սերգեյ Միխայլովիչ (Ժողգործիքներ)
* 1981-1984 թթ. - Ալեքսանդրով Յարոսլավ Պավլովիչ (ջութակահար)
* 1984-1999 թթ. - Կոլոբկով Սերգեյ Միխայլովիչ (ժողգործիքներ)
* 2000-2008 թթ. - Սայամով Միխայիլ Նիկոլաևիչ (դաշնակահար)
* 2008 թվականից` Մայարովսկայա Գալինա Վասիլևնա (երգչախմբի ղեկավար)

## Գրականություն
* Факультет народных инструментов Российской академии музыки имени Гнесиных / Ред.-сост. Б.М. Егоров. - М.: РАМ им. Гнесиных, 2000. - 336 с. - ISBN 5-8269-0008-3.

## Տես նաև
* Գնեսինների անվան երաժշտական ուսումնարան
* Գնեսինների անվան երաժշտական դպրոց
* Մոսկվայի Չայկովսկու անվան պետական կոնսերվատորիա
* Կենտրոնական երաժշտական դպրոց
* Մոսկվայի պետական կոնսերվատորիային կից Չայկովսկու անվան ակադեմիական երաժշտական ուսումնարան

## Ծանոթագրություններ

## Տեսանյութեր
* Сюита на тему «Факультету народных инструментов РАМ им. Гнесиных - 65!» (2014 год). Автор фильма Анатолий Морозов.
* Видеосюжет телеканала "Москва24" к 120-летию учебных заведений имени Гнесиных 

## Արտաքին հղումներ
* Официальный сайт Российской академии музыки имени Гнесиных
* Сайт Концертного зала РАМ имени Гнесиных
* Сайт периодического научного издания «Вестник РАМ им. Гнесиных» 
* Класс органа в РАМ имени Гнесиных 

Կատեգորիա:Մոսկվայի համալսարաններ
Կատեգորիա:Մոսկվայի մշակույթ